**PRAVILNIK O STUDENTSKIM IZBORIMA**

**NA UNIVERZITETU „DŽEMAL BIJEDIĆ“ U MOSTARU**

Mostar, mart 2018.

Na osnovu člana 23. Statuta Unije studenata,

Predsjedništvo Unije studenata Univerziteta „Džemal Bijedić“ u Mostaru

na sjednici održanoj 12.3.2018. godine donosi:

**PRAVILNIK O STUDENTSKIM IZBORIMA**

**NA UNIVERZITETU „DŽEMAL BIJEDIĆ“ U MOSTARU**

1. **OPĆE ODREDBE**

Pravilnikom o izborima u Uniji studenata Univerziteta „Džemal Bijedić“ u Mostaru (u daljnjem tekstu: Pravilnik) uređuje se provedba studentskih izbora, u skladu sa Statutom Unije studenata.

**Član 2.**

Studentski izbori moraju biti transparentni, u cilju osiguravanja najviših demokratskih vrijednosti, bez diskriminacije po bilo kojoj osnovi, u duhu načela ravnopravnosti te u skladu s općeprihvaćenim evropskim vrijednostima.

**Član 3.**

1.Studentski se izbori raspisuju se početkom svake akademske godine, a najkasnije u prvoj sedmici mjeseca novembra.

2. Studentske izbore raspisuje Predsjedništvo Unije studenata, u skladu sa Statutom Unije studenata Univerziteta „Džemal Bijedić“ (u daljem tekstu: Unija studenata).

**Član 4.**

1.Svaka organizaciona jedinica čini jednu izbornu jedinicu.

2.Birači iz izborne jedinice iz stava 1. ovoga člana biraju predstavnike godina u Skupštini Unije studenata, Izvršnom odboru Asocijacije studenata, te Nastavno-naučnom vijeću organizacione jedinice.

3.Svaka godina organizacione jedinice čini zasebnu izbornu jedinicu, unutar izborne jedinice iz stava 1. ovoga člana.

4.Birači iz izborne jedinice iz stava 3. ovoga člana biraju predstavnike svojih godina.

5.Ako unutar izborne jedinice iz stava 3.ovog člana ima više studijskih smjerova,

mogu se po potrebi formirati izborne jedinice za svaki od studijskih smjerova.

1. **KANDIDATURA**

**Član 5.**

1. Svaki student dodiplomskog studija na organizacionoj jedinici može se lično kandidovati za predstavnika godine.

2. Kandidatura se predaje na obrascu koji izdaje Unija studenata.

3. Kandidatura se podnosi Izbornoj komisiji koju imenuje Predsjedništvo Unije studenata.

4. Kandidatura je pravovaljana ukoliko kandidat ima pravovaljano popunjen kandidacioni list koji izdaje Unija studenata.

**Član 6.**

1. Izborna komisija objavljuje pravovaljane kandidature na stranicama Unije studenata.

1. **IZBORNA TIJELA**
2. **Izborna komisija**

**Član 7.**

1.Izbornu komisiju čini pet članova: predsjednik i četiri člana koje imenuje Unija studenata.

2.Članovi Izborne komisije moraju biti s različitih organizacionih jedinica, kako bi se osigurala ravnopravna zastupljenost svih organizacionih jedinica.

3.Izborna komisija dužna je osigurati provođenje izbora u skladu s ovim Pravilnikom, na nivou Univerziteta.

**Član 8.**

 Izborna komisija ima sljedeće nadležnosti:

1.Primanje kandidatura u skladu s članom 5. ovoga Pravilnika;

2.Nadziranje izbornih procesa i osiguravanje pravilnosti studentskih izbora;

3.Primanje prigovora i odlučivanje o njima u vezi s provedbom izbora te utvrđivanje i uklanjanje nepravilnosti;

4.Donošenje odluka u roku od 24 sata o prigovorima protiv rezultata izbora

5.Obilaženje svih izbornih jedinica na izborni dan najmanje jednom, a po potrebi i više puta;

6.Obavljanje drugih poslova u skladu s ovim Pravilnikom.

1. **Birački odbor**

**Član 9.**

1. Birački odbor čine predsjednik i tri do četiri člana.

2. Članove biračkog odbora imenuje Predsjedništvo Unije studenata.

**Član 10.**

1. Birački odbor imenuje se za svaku organizacionu jedinicu.

2. Birački odbor priprema izborni materijal, provodi izbore i utvrđuje rezultate izbora.

3. Birački odbor obavlja i ostale poslove, u skladu s ovim Pravilnikom.

**Član 11.**

Izborna komisija i birački odbori, kao tijela zadužena za provedbu izbora na organizacionim jedinicama, odnosno Univerzitetu, dužni su međusobno sarađivati kako bi osigurali pravilnost izbora.

1. **Rad izbornih tijela**

**Član 12.**

1. Član Izborne komisije i Biračkog odbora ne može biti student koji je kandidat za predstavnika studenata.

2. Niko ne može biti član u više tijela za provedbu izbora.

3. Radom izbornih tijela rukovodi njihov predsjednik. Izborna tijela donose odluke prema većini glasova.

**IV. POSTUPAK PROVOĐENJA IZBORA**

1. **Popis birača**

**Član 13.**

1.Popis birača sačinjava se po organizacionim jedinicama, a utvrđuje ga birački odbor u saglasnosti s dekanom.

2.Popis birača sastavlja se prema pojedinim godinama, abecednim redom po prezimenu studenta s brojem indeksa.

3.Svaki student ima pravo tražiti ispravku ili dopunu popisa od biračkog odbora.

4.Rektor i dekani dužni su osigurati tehničku podršku da birački odbor sačini birački popis.

1. **Glasački listić i glasanje**

**Član 14.**

Glasački listić sadrži:

1.ime i prezime kandidata za studentskog predstavnika,

2. godinu i smjer studija.

3.Na glasačkom listiću kandidati se navode abecednim redom po prezimenu kandidata. Ispred imena i prezimena svakog kandidata za studentskog predstavnika stavlja se redni broj.

**Član 15.**

1.Glasanje se lično obavlja na glasačkom listiću.

2.Student je dužan priložiti biračkom odboru indeks prije glasanja.

3.Glasanje se vrši na izbornom mjestu, utvrđenom sukladno ovom Pravilniku.

4. Birački odbor dat će potrebne upute za glasanje, ukoliko je to potrebno.

 **Član 16.**

1.Izbori se provode u vremenu od 9-11 sati u prostorijama svih organizacionih jedinica, na dan utvrđen odlukom o održavanju studentskih izbora.

2.Birački odbor svake organizacione jedinice, uz saglasnost Izborne komisije određuje biračka mjesta.

1. **Utvrđivanje izbornih rezultata**

**Član 17.**

Nakon završetka glasanja birački odbor će utvrditi rezultate sljedećim redom:

-broj neupotrijebljenih glasačkih listića,

-broj studenata koji je pristupio glasanju,

-broj glasačkih listića u glasačkoj kutiji,

-broj važećih i nevažećih glasačkih listića,

-broj glasova koji je dobio svaki kandidat za studentskog predstavnika.

2.Članovi biračkog odbora prebrojavaju glasove po glasačkim listićima koji se nalaze u kutijama.

3.U zapisnik o radu Biračkog odbora unose se svi podaci iz stava 1. ovog članka te sve druge činjenice koje su važne za glasanje.

4.Svaki član Biračkog odbora može dati svoje primjedbe na zapisnik.

5.Zapisnik potpisuje predsjednik Biračkog odbora.

6.Zapisnik o svom radu s ostalim biračkim materijalom odmah se dostavlja Izbornoj komisiji.

 **Član 18.**

1.Za studentskog predstavnikabiće izabran kandidat koji je dobio najveći broj glasova, ako ne u prvom, tada se ide u drugi krug glasanja.

2.Ako su dva kandidata dobila jednak broj glasova, izbori će se ponoviti u roku od tri dana. U ponovljenim izborima glasati se može samo za ta dva kandidata.

**Član 19.**

1.Rezultate izbora za studentske predstavnike utvrđuje Birački odbor.

2.Birački odbor organizacione jedinice utvrdit će rezultate glasanja na biračkim mjestima te utvrditi i objaviti rezultate glasanja najkasnije u roku od 24 sata od sata zatvaranja birališta.

3.Nakon prebrojavanja glasačkih listića, glasačke kutije s glasačkim listićima dostavit će se Izbornoj komisiji, koje će po potrebi izvršiti ponovno prebrojavanje.

1. **Prigovor na izborni proces**

**Član 20.**

1. Svaki student ima pravo uložiti prigovor zbog nepravilnosti u postupku davanja prijedloga i u postupku izbora studentskih predstavnika u roku od tri dana, računajući od isteka dana kad je izvršena radnja na koju se stavlja prigovor.

2. O prigovorima odlučuje Izborna komisija. Izborna komisija dužna je u roku od tri dana od uredno primljenog prigovora donijeti odluku o prigovoru.

1. **Opoziv izabranog predstavnika studenata**

**Član 21.**

1.Izabranom predstavniku studenata mandat prestaje:

-istekom mandata,

-podnošenjem ostavke,

-opozivom od strane Predsjedništva Unije studenata,

-smrću.

2.Izabrani predstavnik studenata može podnijeti ostavku na jednu od funkcija na koje je izabran, dok mu mandat na drugim funkcijama nastavlja teći.

**Član 22.**

U slučaju narušavanja Statuta Univerziteta, Statuta Unije studenata, te interesa studenata na Univerzitetu i fakultetima, Predsjedništvo Unije studenata obavezno je pokrenuti disciplinski postupak i izvršiti smjenu izabranog predstavnika studenata sa svih pozicija na kojim predstavlja studente.

1. **SAZIVANJE IZVRŠNOG ODBORA ASOCIJACIJE STUDENATA**

**Član 21.**

1.Izabrani predstavnici studenata organizacione jedinice sazivaju prvu sjednicu novog saziva Asocijacije studenata u roku od 15 dana od dana provedenih izbora.

2.Predsjednika Asocijacije studenata organizacione jedinice na prvoj sjednici biraju članovi Izvršnog odbora Asocijacije studenata, većinom glasova.

3.Izvršni odbor Asocijacije studenata organizacione jedinice čine izabrani predstavnici godina dodiplomskog studija.

4.U slučaju da nije izabran dovoljan broj članova Izvršnog odbora, predviđen Pravilnikom o radu Asocijacije studenata, Izvršni odbor Asocijacije studenata dostavlja Predsjedništvu Unije studenata prijedlog proširenja Izvršnog odbora.

5.Konačnu odluku o imenovanju dodatnih članova Izvršnog odbora donosi Predsjedništvo Unije studenata.

1. **IZBOR PREDSJEDNIKA UNIJE STUDENATA**

**Član 22.**

1.Konstituirajuću sjednicu Skupštine Unije studenata saziva predsjednik Unije studenata iz ranijeg saziva i to najkasnije 8 dana prije isteka mandata.

2.Skupština Unije studenata bira predsjednika i zamjenika predsjednika Unije studenata iz reda članova Skupštine, na vremensko razdoblje od dvije godine.

3.Za predsjednika i njegovog zamjenika bit će izabrani studenti koji dobiju natpolovičnu većinu glasova svih članova Skupštine Unije studenata.

1. PRIJELAZNE I ZAVRŠNE ODREDBE

**Član 23.**

Ovaj pravilnik stupa na snagu danom donošenja.

 **PREDSJEDNIK UNIJE STUDENATA**

 **UNIVERZITETA „DŽEMAL BIJEDIĆ“ U MOSTARU**

 Džani Pajić